葡萄糖試驗

葡萄糖試驗係一種透過驗血嚟決定血液入邊嘅葡萄糖含量嘅醫學檢驗，主要係用嚟診斷糖尿病。病人必須喺抽血之前嘅一段時間挨餓，而且唔能夠飲除咗水之外嘅飲料，咖啡因亦會影響實驗結果。如果病人喺挨餓期間食咗嘢，佢嘅血糖會升高，噉樣醫生就會認為佢可能有糖尿病。對於糖尿病人，經常嘅血糖監控係對病情嘅瞭解有幫助嘅。

依家總共有下便幾種唔同嘅葡萄糖試驗方法：
 挨餓血糖測試，挨餓血漿葡萄糖測試：要挨餓八個鐘
 飯後葡萄糖測試：飯後兩個鐘
 葡萄糖耐量測試：持續檢測
 隨機葡萄糖測試

指標

挨餓血糖測試
4 到 7 mmol/l屬於正常，持續 5.5 到 7 mmol/l就要注意係咪有糖尿病，7 mmol/l或以上就係有糖尿病嘅跡象。

挨餓十二個鐘，3.9 到 5.5 mmol/l屬於正常; 5.6 到 7 mmol/l就係有糖尿病嘅跡象。

飯後葡萄糖測試

飯後個半鐘，細過 10 mmol/l屬於正常。

血糖
 糖尿病
 葡萄糖計
 低血糖
 高血糖

醫療檢測